שיחה:תקשורת מגויסת

message: הפסקה הזו מכילה מידע מוטה, מטעה ולעיתים שקרי. הערות השוליים שלכאורה הובאו כאן כתימוכין מקשרות למקורות מומצאים או למקורות שאינם קשורים לנושא. כך למשל, לא הצלחתי למצוא מחקר בשם "התיתכן עיתונות אובייקטיבית? ישראל היום וידיעות אחרונות, 2011-2014" שנכתב ע"י ראם דה-האן ב- 2014 ויצא בהוצאת אוניברסיטת בר-אילן (או בכל הוצאה אחרת לצורך העניין). אם ה"מחקר" הזה אינו קיים, הרי שהמשפט "מחקרו זכה לשבחים רבים, ומחקרים רבים ברחבי העולם המשיכו את פעולתו בניסיון לאתר ולהגדיר את העיתונות הפונה כנגד הממשל", לא רק שמוטה מבחינה אנציקלופדית, הרי שהוא מטעה ונראה שיש לו אג'נדה אחת -- להאדיר את שמו של דה-האן כמומחה בתחום ללא ביסוס. חשוב לציין כי הכותב מאזכר בהערת שוליים ארבעה מאמרים אקדמיים, אך לאחר בדיקה בגוגל סקולר (google scholar) של כל אחד ואחד מהמקורות האלה, על אף שהם קימים, אף אחד מהם אינו מכיל רפרנס אקדמי למאמר של דה-האן או מתבסס עליו, ועל כן לא ניתן לומר שהם "ממשיכים את פעולתו": 
* Baron, G. (2014). The politics of school government. Elsevier - זה ספר. על אף שלא קראתי את כולו, עשיתי חיפוש על שמו של דה האן (שלא העלה דבר) וכן חיפשתי במקורות של כל אחד מהמאמרים. כלום. 
* Ruppert, E. (2015). Doing the Transparent State: open government data as performance indicators - פרק 6 בספר. קראתי את הפתיח ועברתי על כל המקורות. אין אזכור.
* Mayhew, D. R. (2014). Placing parties in American politics: organization, electoral settings, and government activity in the twentieth century - 
אותו הסיפור. אין שום אזכור. 
* George, C. (2014). Freedom from the press: Journalism and state power in Singapore. Language Documentation & Conservation, 8 - גם זה ספר מרובה פרקים. כאן אפילו השנה אינה נכונה - הספר הזה התפרסם ב- 2012, וכך או כך, כמובן שאין איזכור. גם לא יכול להיות, שהרי המחקר המדובר של דה-האן פורסם לכאורה רק ב- 2014.
נראה כי זו אינה הפעם הראשונה שמשתמש: תיק תקשורת מפזר הערות שוליים המפנות למקורות אשר מתבססים כביכול על מחקריו של דה-האן, אך בפועל הוא אינו מוזכר בהם. כך מצאתי שעשה גם בערך ניהול משברים בפסקה "ניהול משברי תקשורתי". מתייגת כאן את נרו יאיר שנתקל בו בעבר, את דוד שי ואת חנה כדי שעוד עיניים יעברו על החומר ונוודא יחד שאני לא מפספסת כאן משהו בגדול. אם מוסכם שיש כאן הטיות, הרי שיש למחוק את הפסקה בערך הזה ואת הפסקה בערך "ניהול משברים" ולהזהיר את המשתמש הזה (אם לא לחסום אותו). בברכה, Shani - שיחה 02:07, 21 בספטמבר 2016 (IDT)
replies: text: נדמה לי שהמשתמש ייחס משקל רב מדי למחקריו של דה-האן. הורדתי את אזכורם משני הערכים. דוד שי - שיחה 05:46, 21 בספטמבר 2016 (IDT)
replies: text: :הפעולה של דוד שי איננה מספיקה. יש לדון בנושא חשוב זה במסגרת רחבה יותר. אפתח דיון מאוחר יותר. גילגמש • שיחה 07:00, 21 בספטמבר 2016 (IDT)

text: :פתחתי דיון בבירורים (דיברתי עם גילגמש). ראובן מ. - שיחה 08:44, 21 בספטמבר 2016 (IDT)
thread_title: מחיקת הפסקה "המחקר בעת העכשווית"

message: לדעתי יש לאחד אותם. -- ‏גבי‏ • שיח 22:05, 23 בספטמבר 2016 (IDT)
replies: text: תקשורת מגויסת היא מקרה פרטי של הטיה פוליטית בתקשורת, כך שזה לא אותו הדבר. הטיה פוליטית יכולה להיות גם בלי כוונה, בעוד המונח תקשורת מגויסת מדבר על מעשה מכוון. אוריאל, Orielno - שיחה 07:28, 24 בספטמבר 2016 (IDT)
replies: text: :בכל מקרה צריך לאחד - המידע כאן צריך לעבור לערך הטיות פוליטיות בתקשורת, וצריך פשוט להוסיף שם משפט כמו: כאשר ההטיה הפוליטית נעשית בכוונה, היא מכונה לעתים "תקשורת מגויסת". -- ‏גבי‏ • שיח 10:11, 24 בספטמבר 2016 (IDT)
thread_title:  מה ההבדל בין הערך הזה לערך [[הטיות פוליטיות בתקשורת]]? 

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.tora.us.fm/tokxot/wikuxim/milim_a7.html נמצא כקישור שבור. מומלץ להוסיף https://web.archive.org/web/20160303205734/http://www.tora.us.fm/tokxot/wikuxim/milim_a7.html לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 20:54, 4 בנובמבר 2022 (IST)
thread_title:  נמצאו קישורים חיצוניים שצריכים תיקון (נובמבר 2022)